Društvo Parada Ponosa

Spletni dogodek: Parade ponosa v državah bivše Jugoslavije
2020-09-17 18:00 - 21:00 (Europe/Helsinki) | Instagram profil Društva DIH (@drustvodih)
Organizator: Društvo DIH
Jezik: angleščina

Letos je september novi junij! 17. septembra bomo gostile_i spletni Instagram “live” srečanje in pogovor s 4 aktivistkami_i, ki so vključene v organizacijske ekipe parad ponosa v 4 različnih državah na Balkanu (Srbija, Črna Gora, Slovenija in Severna Makedonija). Imele_i bomo priložnost spoznati gostje_e in njihove organizacije, slišati odgovore in zgodbe, povezane z delom, izzivi, nagradami in predanostjo do organizacije parad ponosa. Pridruži se nam na spletu in izvedi več detajlov in informacij iz “zakulisja”.

Delavnica: Izdelovanje transparentov
2020-09-17 13:00 - 17:00 | Metelkova
Organizator: Društvo Parada ponosa

Naredi si svoj transparent! Kot vsako leto, te tudi letos vabimo na kreativno, produktivno, aktivistično preživljanje svojega popoldneva v družbi Paradne ekipe. Pridi, skupaj se bomo opremile_i za letošnjo Parado Ponosa!

Od 13h do 17h se bo na Metelkovi, pred in v Monoklu ob sproščenem vzdušju dogajalo barvanje, sprejanje, lepljenje, spenjanje, vezanje,… Letošnji kontekst parade kliče po novih sloganih, dodaten navdih zanje pa boš zagotovo dobil_a od ostalih obiskovalk_cev.

Pri pripravah na dogodek sledimo vsem smernicam NIJZ za zagotavljanje varnosti, zato bomo na dogodku zbirale_i vaše osebne podatke. Vsi podatki se zbirajo za namen udeležbe na aktivnostih ter v skladu z Odlokom vlade o spremembi odloka o začasni splošni omejitvi oziroma prepovedi zbiranja ljudi v Republiki Sloveniji. Do izbranih podatkov bodo dostopale_i zaposlene osebe Društva Parada Ponosa oz. bodo na zahtevo posredovani Nacionalnemu inštitutu za javno zdravje. 1 mesec po izvedbi aktivnosti se podatki trajno brišejo.

Posvet: Napredek pravic LGBTI v političnem prostoru
2020-09-16 16:30 - 20:30 | Vodnikova domačija Šiška, Vodnikova cesta 65, Ljubljana
Organizator: DIC Legebitra v sodelovanju z Društvom Parada ponosa
Jezik: slovenski jezik (prva dva pogovora), angleški jezik (tretji pogovor)
Na dogodek so zaradi ukrepov Vlade Republike Slovenije za omejitev širjenja koronavirusa obvezne prijave. Obrazec za prijavo najdete tukaj.

Društvo Legebitra in Društvo Parada ponosa vabita na tri tematske pogovore, na katerih bomo z gostjami_i govorile_i o napredku pravic LGBTI v Sloveniji.
Desetletja dela in prizadevanj aktivistk_ov in nevladnih organizacij so prinesla marsikatero spremembo na bolje, ko pogledamo na enakost in enakopravnost lezbijk, gejev, biseksualnih in transspolnih oseb pri nas. Največji napredek je bil nedvomno narejen na področju istospolnih partnerstev, kjer imamo dandanes Zakon o partnerski zvezi, ki je izboljšal situacijo za istospolne pare. Navkljub pomembnosti in moči civilne družbe pa do sistemskih sprememb ne more priti, če jim ni naklonjena tudi politika oziroma vsaj posameznice_ki znotraj političnih struktur.
Program:
16:30–17:30 – LGBT-enakost v slovenskem političnem prostoru
S sogovornicami_ki, osebami, ki so bile v zadnjih 30 letih pomembne_i zaveznice_ki v prizadevanjih za enakost, se bomo ozrle_i na prehojeno pot in spregovorile_i o njihovem pogledu na nekatere izmed doseženih mejnikov pri izboljšanju pravic LGBTI.
Okrogla miza bo v slovenskem jeziku.
Imena sogovornic_kov bomo objavile_i naknadno.

17:45–18:45 – Prihodnji izzivi pri doseganju enakosti LGBTI-oseb
Prizadevanja za enakost LGBTI-oseb še zdaleč niso končana. S sogovornicami_ki bomo govorile_i o izzivih, s katerimi se soočamo, in kakšne so poti, da jih učinkovito naslovimo.
Okrogla miza bo v slovenskem jeziku.
Imena sogovornic_kov bomo objavile_i naknadno.

19:00–20:00 – LGBTI equality – challenges abroad and on international stage
Na okrogli mizi bomo z veleposlanicami_ki in/ali namestnicami_ki govorile_i o položaju in razvoju pravic LGBTI-oseb v njihovih državah in o možnostih naslavljanja tematik LGBTI na mednarodnem parketu.
Okrogla miza bo potekala v angleškem jeziku.
Imena sogovornic_kov bomo objavile_i naknadno.

Po koncu pogovorov bo potekala virtualna multimedijska razstava 20 let Parade ponosa v Ljubljani.
Na dogodek so zaradi ukrepov Vlade Republike Slovenije za omejitev širjenja koronavirusa obvezne prijave. Obrazec za prijavo najdete tukaj.
Pri pripravah na dogodek sledimo vsem smernicam NIJZ za zagotavljanje varnosti.

Dogodek je del strokovnega posveta LGBTIQ+ pravice v Ljubljani, ki ga organizira Društvo Parada ponosa ob praznovanju 20. obletnice Parade ponosa v Sloveniji.
Dogodek je sofinanciran s strani Mestne občine Ljubljana.
Dogodek se izvaja v sodelovanju z Vodnikovo domačijo Šiška.
—–
Delovanje ter programe in projekte Društva informacijski center Legebitra sofinancira: Fundacija financiranje invalidskih in humanitarnih organizacij v Republiki Sloveniji – FIHO. Stališča organizacije ne izražajo stališč FIHO.

Delavnica: Čajanka z aktivizmom
2020-09-15 17:00 - 20:00
Organizator: Društvo Parada Ponosa
Jezik: slovenščina

Solidarnost je koncept, ki je aktivistkam_om pogosto pri srcu, a le malokrat dobi toliko pozornosti, kot si jo zasluži. Kako živimo in delamo solidarnost? Znamo resnično dobro in uspešno prevajati solidarnost navzven, preko naših skupnosti in družbenih krogov do sobork_cev za človekove pravice?

Z zgornjimi vprašanji v mislih vas vabimo na čajanko, na katerem bo posebna_i gost_ja aktivizem, njen_a sogovornica_k pa solidarnost. Dobri kavi in čaju (in kakšnemu prigrizku, seveda) bomo primešale_i lastne aktivistične izkušnje in jih osvetlile_i iz vidika solidarnosti. Za posladek pa bomo poskušale_i okrepiti medskupnostno solidarnost in načrtovati skupne bojne akcije.

Dogodek bo polstrukturiran, delno koordiniran, angažiran in okrepčilen tako navznoter kot navzven. 😉

Spletni pogovor in ogled razstave: Upodabljanje življenj LGBTIQ Rominj_ov
2020-09-14 19:00 - 21:00 | Facebook profil @LjubljanaPride
Organizator: Društvo Parada ponosa
Jezik: angleški
Upodabljanje življenj LGBTIQ Rominj_ov (Visualising the Lives of LGBTIQ Roma) je skupinska fotografska razstava, ki prikazuje prepogosto nevidne življenjske izkušnje oseb na presečišču med romsko in LGBTIQ+ identiteto. Nastala je skozi delavnice, ki so bile del podoktorskega projekta dr. Lucie Fremlove, v sodelovanju z raznolikimi LGBTIQ+ romskimi udeleženkami_ci. Te_i skozi svoja dela ne le omogočajo vpogled v svoja življenja, temveč tudi prikazujejo, kako želijo biti videne_i.
Ker razstave letos zaradi epidemioloških okoliščin ne moremo gostiti v živo, si jo bomo ogledale_i v okviru spletnega dogodka. Ob tem se bomo pogovarjale_i z Lucie Fremlovo ter Rolandom Korponovicsem in Laszlom Farkasem, umetnikoma in dvema od avtoric_jev razstave.
Spregovorile_i bomo o razstavi, procesu njenega nastajanja in pomenu tovrstnih projektov za vidnost LGBTIQ+ Rominj_ov. Poleg tega pa bomo govorile_i tudi o intersekciji LGBTIQ+ in romskih identitet ter izzivih, ki jih prinaša, o občutkih (ne)sprejetosti v različnih skupnostih, o tem, kako lahko LGBTIQ+ osebe in organizacije kar najbolje podpremo Rominje_e v naši skupnosti, in še marsičem.
Nekatera dela iz razstave si lahko ogledate tu: https://qrstock.qrtv.eu/
Lucie Fremlova je samostojna raziskovalka na področjih etničnosti, rase, spolnosti in spola. Deluje na presečišču akademskega življenja, družbenih gibanj in aktivizma, še posebej na področjih LGBTIQ+ Rominj_ov, gibanja za pravice Rominj_ov, desegregacije, vključujočega izobraževanja ter gibanja Rominj_ov na področju Združenega kraljestva. Objavila je več člankov v revijah, poglavje v knjigi, opravljala je strokovne preglede znanstvenih del, trenutno pa piše knjigo.
Njena doktorska naloga o življenju LGBTIQ+ Rominj_ov v Evropi in širše je prva poglobljena raziskovalna študija o izkušnjah LGBTIQ+ Rominj_ov.

Roland Korponovics je medijski umetnik, ki trenutno živi in dela v Budimpešti. Njegov glavni fokus je vizualna predstavitev LGBTIQ+ skupnosti na presečišču nasprotujočih si globalističnih pristopov zahodne in vzhodne kulturne pripovedi.
Tovrstne identitete razume kot proizvode postmodernosti, njegov glavni cilj pa je preučevati identitete, ki jih močno določajo globalni spletni mediji. Raziskuje, kako ti stereotipi utrjujejo vzorce obnašanja v skupnostih, pri tem pa v središče postavlja kritičen pristop s postkolonialnega vidika.
Njegova glavna umetniška izraza sta performans in video.

László Farkas, znan tudi pod DJ imenom Gypsyrobot, je v Berlinu živeč madžarski medijski producent, DJ in romski LGBTIQ+ aktivist. Je ustanovitelj romskih in kvirovskih medijskih projektov, kot so QRTV Europa, Radio Shun.es in TV Baxtale. Kot DJ redno nastopa na paradah ponosa po Evropi (npr. v Budimpešti, Pragi, Amsterdamu) in jih napolni z romsko in svetovno glasbo. Nominiran je bil za nagrado Aranypánt-díj, ki jo Madžarsko romsko tiskovno središče podeljuje uspešnim mladim madžarskim Rominjam_om. Bil je en od umetnikov, ki so sodelovali na prvem Romskem bienalu v Berlinu.

Koroška Parada ponosa
2020-09-12 17:00 - 20:00 | Slovenj Gradec
Organizator: Zavod Koroška Pride
Jezik: slovenski

KOROŠKA PARADA PONOSA 2020
o b̶ s t a j a m o !
↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠ ↠
Parada; lesketajoče praznovanje, radost izkustva svobode, protest. Ker verjamemo, da si vsak zasluži dom, kjer se domače tudi počuti, letos prvič korakamo po koroški zemlji. Združeni pod enim geslom kličemo za pravico do ljubezni. Namreč obstajamo. In ostajamo. Naš dom je tu.
Program bo znan v kratkem!

Delavnica: #seksnakavcu: Promiskuitetnost
2020-09-10 18:00 - 20:00
Organizator: Iniciativa Kavč
Jezik: slovenski

#seksnakavču je pogovorna skupina o seksu, spolnosti in razmerjih. Te teme od nas zahtevajo velik poseg v osebno intimo ter deljenje ranljivosti tako s seboj kot ostalimi. Da bi poskrbele_i za čim bolj gladek potek znotraj skupine je na prvem mestu varen prostor. Pogovor večinoma poteka v manjših skupinah, kar omogoči bolj poglobljeno in udobno druženje. Spoštujemo mnenja, doživljanja in izkušnje vseh brez predvidevanj in obsojanj.
Skupina je namenjena vsem LGBTIQ+ osebam ter vsem, ki te identitete raziskujejo in preizprašujejo. Srečanja se odvijajo vsakih 14 dni, na lokaciji, kjer je spolzko KAD PADNE MRAK 🙂

Na dogodku bo zagotovljena primerna razdalja med udeleženkami_ci ter razkužilo. Vseeno pa vas prosimo, da imate s seboj zaščitno masko za prehajanje med prostori in za primere, ko bi zaradi potreb pogovora želele_i biti bližje drugim osebam kot je priporočljivo.

PRIJAVE na dogodek so obvezne, število mest je omejeno. Svojo prijavo pošljete na info@iniciativa-kavc.org najkasneje do 9.9.2020. V primeru, da bo število prijav višje od razpoložljivih mest, upoštevamo princip kdor prvi pride, prvi melje. 🙂 Po uspešni prijavi vam na mail pošljemo dodatne informacije z lokacijo vred.

Na tretjem, special-edition paradnem pogovornem srečanju se bomo pogovarjale_i o konceptu promiskuitetnosti: od kod izvira, zakaj je nastal, čemu služi in kako ga presegati.

Delavnica: Izdelovanje značk
2020-09-08 18:00 - 20:00 | Slomškova ulica 25, Ljubljana (prostori Društva DIH)
Organizator: TransAkcija
Jezik: slovenski in angleški

Paradnemu mesecu primerno bomo na dogodku izdelovale_i značke z novimi motivi, ki smo jih pripravile_i pri TransAkciji. Nov trans promo-aktivistični material tj. značke bo zelo uporaben ne le na prihajajočih paradah ponosa, ampak za širjenje ponosa kadarkoli in kjerkoli.

Te zanima, kako izgleda celoten proces izdelovanja značk? Bi rad_a pomagal_a pri ustvarjanju novih značk in kakšno odnesel_a domov ali jo dal_a prjatelju_ici? Material za izdelavo priskrbimo me_i – s pomočjo DIH-a, ki nam bo prijazno odstopil značkomat. Na voljo bodo tudi prazne značke, ki jih lahko okrasiš/napišeš/opremiš po svoje. Prav tako bodo na voljo tudi sveže (po)natisnjeni priročniki o transspolnosti Med modro in roza in naše nalepke.

Medgeneracijski piknik
2020-09-06 13:00 - 20:00 | Park Tivoli
Piknik je namenjen čvekanju, smehu in zabavi – tudi posebni, paradni, ne bo izjema. Dobimo se na pikniku v parku Tivoli, kjer se bomo podružile_i, kakšno rekle_i, se šle_i raznih iger in se bolje spoznale_i. Kot se za piknik spodobi, bomo imele_i pripravljene prigrizke, kaj osvežilnega za popiti in nekaj zabavnih iger (družabnih in športnih). Vabljen_a, da prineseš tudi kaj svojega (sadje, pecivo, sok, balinčke, loparje za badminton, deko…).

NAMESTITEV IN PODPORA ZA MLADE LGBTIQ+ OSEBE V STANOVANJSKI STISKI: poziv za sodelovanje pri razvoju mreže kriznih namestitev
2020-08-28 17:00 - 19:00 | Društvo Parada ponosa, Dunajska cesta 10, Ljubljana
Iščemo osebe, ki bi se aktivno vključile_i v razvojno fazo mreže in kasneje tudi nudile_i možnost kratkoročnega bivanja mladim LGBTIQ+ osebam v krizni situaciji, ki potrebujejo začasno bivališče. K sodelovanju vabljene_i odrasle LGBTIQ+ osebe, starši (LGBTIQ+) oseb, podpornice_ki in zaveznice_ki LGBTIQ+ skupnosti, ki želite s svojim sodelovanjem pomagati pri razvoju mreže.

V petek, 28. 8., med 17h in 19h v prostorih Društva Parada ponosa na Dunajski 10 v Ljubljani organiziramo informativni sestanek za vse zainteresirane. Vabimo vas k prijavi na https://forms.gle/RcxJjP1zvTdNus7f8 – prijave sprejemamo do 23. 8.

Razvoj mreže bo potekal skozi tematska srečanja, ki se bodo odvijala v Ljubljani vsak prvi petek v mesecu v popoldanskem času. Prvo srečanje bo v petek, 4. 9., med 17h in 20h na Dunajski 10, nanj pa ste vabljene_i vse_i, ki se boste udeležile_i informativnega sestanka.

Kaj je naš cilj?

V približno letu dni zasnovati mrežo, prek katere bodo lahko ljudje po vsej Sloveniji ponudili možnost kratkotrajnega bivanja (do 2 tedna) mladim LGBTIQ+ osebam, ki se znajdejo v krizni situaciji in potrebujejo začasno bivališče. V ta proces želimo vključiti vas – osebe, ki bi želele v prihodnosti nuditi namestitve. Skozi ta proces bomo lahko bolje razumele_i vaše potrebe, pomisleke, strahove, pričakovanja ter vse to upoštevale_i pri razvoju mreže.

Istočasno bomo pri Društvu Parada ponosa razvijale_i tudi podporne mehanizme, da bomo mladim lahko zagotovile_i vso potrebno podporo (psihosocialno, pravno-administrativno idr.).

Zakaj to počnemo?

LGBTIQ+ osebe se zaradi diskriminacije in nasilja veliko pogosteje kot druge_i znajdejo v situaciji brezdomnosti ali v kriznih situacijah, kjer potrebujejo začasno namestitev. Mlade osebe so pri tem še posebej ranljive. V Sloveniji nimamo ustreznih socialnovarstvenih storitev in podpornih mrež, ki bi LGBTIQ+ osebam pomagale v primeru izgube doma ali primerne namestitve, zato smo se odločile_i to pomanjkljivost nasloviti s pomočjo skupnosti in zaveznic_kov.

Kaj pričakujemo od vas?

Da ste pripravljeni na dolgoročno (večletno) sodelovanje v mreži.
Da imate doma na voljo prosto sobo.
Da lahko na mesečni ravni namenite prb. 6 ur za sestanke in druge aktivnosti v okviru mreže.
Da ste se pripravljeni udeležiti usposabljanja za gostiteljice_je krizne namestitve.
Da poznate LGBTIQ+ osebe in teme ali ste sami LGBTIQ+ oseba.

Kaj lahko ponudimo?

Podporo in pomoč na vseh korakih, naslavljanje vaših vprašanj in pomislekov, individualno ali skupinsko delo, redne stike, podporno okolje ter motivirano in prijetno ekipo.

Kako se prijavite?

Izpolnite obrazec, ki je dostopen na povezavi: https://forms.gle/RcxJjP1zvTdNus7f8 – prijave sprejemamo do 23. 8. Lahko pa nam tudi pišete na info@ljubljanapride.org ali nas pokličete na 040 366 070 (Mateja). Prav tako nas lahko kontaktirate s kakršnimikoli vprašanji.

Pride Fundraiser: Volk za njenimi očmi
2020-07-09 19:00 - 20:00 | V ŽIVO NA SPLETU
Vabljene_i na paradni spletno-glasbeni Pride Fundraiser dogodek z Volk za njenimi očmi!
Ker kaže, da še nekaj časa ne bomo mogle_i z vami plesati ob glasbenih dogodkih v živo, smo se odločile_i, da poskrbimo za glasbeno dogajanje na spletu!
Volk za njenimi očmi so lani prvič nastopile na paradnem odru, imajo pa tudi predhodne izkušnje z nastopanjem na paradnih dogodkih. Ker jih je lani nepravično iz odra spodil naliv, bomo tokrat koncert izvedle na varnem, saj dogodek delamo v ko-produkciji s Channel Zero. Dogodek si lahko ogledate NA SPLETU na Facebook strani Ljubljana Pride, v četrtek, 9.7., ob 19.00.
Volk za njenimi očmi je štiričlanski ženski lezbično biseksualni bend. Pristen, surov, čustven in kot pravi komentar iz Youtuba:
“Trenutno bend najbolj z roko na utripu!”
To je punk. I To je rap. I To je poezija. I Je pripoved, misel, melodija. I
Je sprememba, krik, melanholija. I Je upor, nova dimenzija.
Že tako pester nastop bo še dodatno obogatil pogovor o njihovi umetnosti, aktivizmu, borbi.
Hkrati bomo naš glasbeni program izkoristile_i za priložnost, da vas prosimo za donacijo. Če nas podpirate in imate možnost, da nam lahko pomagate pri ohranjanju kvalitetnih vsebin na paradi in Festivalu Parada ponosa za LGBTIQ+ skupnost, svojo podporo izkažete lahko preko
PayPal računa ✅https://staging.ljubljanapride.org/podpri-nas/
ali
preko nakazila TRR ✅https://staging.ljubljanapride.org/podpri-nas/
Se vidimo v četrtek, 9. julija ob 19:00h v živo na spletu!
Več o Volk za njenimi očmi:
http://www.volkzanjenimiocmi.eu

Iščemo prostovoljko_ca // avgust - december 2020
2020-07-06 - 2020-07-16
PROSTOVOLJI NA PARADI
Dolgoročni projekt ESE (Evropska solidarnostna enota)

TRAJANJE: 1. avgust – 31. december 2020
LOKACIJA: Ljubljana (Slovenija)

NAMENJENO:
LGBTIQ+ osebam (18-30 let) z močnim zanimanjem za LGBTIQ+ organizacije, teme in politike.

O VAS:
– Tekoče govoriš angleški jezik
– Uživaš v delu v skupini
– Se ne bojiš stopiti iz območja svojega udobja
– Imaš delovne izkušnje, tudi s prostovoljstvom
– Ti je udobno delati v pisarni

KOMPETENCE, KI JIH BO PRIDOBIL_A UDELEŽENKA_EC:
– Skupinsko delo
– Delo v večkulturnem okolju
– Komunikacijske, tehnične in logistične kompetence
– Znanje o vodenju projektov (npr. kako organizirati manjši enodnevni dogodek, kot je razstava ali zabava)

PROJEKT VKLJUČUJE:
– Kritje nastanitve in stroškov potovanja do in iz Ljubljane
– Kritje stroškov prehrane in žepnine
– Mentorstvo in certifikat Youthpass
KAKO SE PRIJAVITI:
Pošlji svoj CV in motivacijsko pismo in nam povej, zakaj bi rad_a postal_a prostovoljka_ec pri Društvu Parada ponosa.
Kontakt: evs@ljubljanapride.org ali info@ljubljanapride.org
Prijave so odprte do 15. julija 2020.

Pride Fundraiser: Lucka Kuhna
2020-07-01 19:00
Koncert
Lucka kuhna nažiga od maja leta 2011, ko se je nekaj učiteljev Waldorfske šole Ljubljana na maturantskem večeru odločilo, da njihov bend ne bo le maturantska točka enodnevnica, temveč se bo skupaj s svojimi člani cvrl še naprej. Ime je bend povzel po istoimenski punk skladbi, odigrani na tem večeru. A še najmanj zato, ker deluje v nekdanji zgradbi Ljudske kuhinje:”lucka kuhna” je lucka predvsem zato, ker je odprta za vse ljudi, ne glede na glasbeno (ne)znanje – da le imajo veselje do nažiganja, in ker je odprta za vse zvrsti – da se jih le da nažigati. Lucka kuhna pa je kuhna, ker se ne boji spreminjati receptov, vedoč, da je pogosto treba kuhati s tistimi sestavinami, ki so, in ne le s tistimi, ki bi si jih želeli, in ker dokazuje, da se da tudi iz preprostih sestavin skuhati odlično jed. Lucka kuhna posebej rada postreže vsem, ki imajo radi ostro začinjeno glasbo na električen način.
Povezava do videa bo objavljena na dan dogodka.

Iščemo prostovoljke_ce // September 2020
2020-07-01 - 2020-07-16
PROSTOVOLJI NA PARADI PONOSA V LJUBLJANI
Skupinski projekt ESE (Evropska solidarnostna enota)

TRAJANJE: September 2020
LOKACIJA: Ljubljana, Slovenija

NAMENJENO:
LGBTIQ+ osebam (18 – 30 let) z močnim zanimanjem za LGBTIQ+ organizacije, teme in politike.

OPIS:
ESE prostovoljke_ci bodo vključene_i v izvedbo programa Festivala Parada ponosa 2020. Vključene_i bodo v organizacijsko ekipo in tako izkusile_i, kako je sodelovati pri organizaciji Festivala Parada ponosa in same parade.

POGOSTE NALOGE PROSTOVOLJK_CEV SO:
– Tehnična in logistična podpora med in po dogodkih
– Pomoč pri izvedbi spletnih dogodkov
– Izdelava scenografije in vizualnih materialov za parado
– Komunikacija in promocija dogodkov na družbenih omrežjih
– Komunikacija v angleškem jeziku
– Vključenost v eno ali več organizacijskih ekip: video, priprava hrane…

KOMPETENCE, KI JIH BODO PRIDOBILE_I UDELEŽENKE_CI:
– Skupinsko delo
– Delo v večkulturnem okolju
– Komunikacijske, tehnične in logistične kompetence
– Znanje o vodenju projektov (npr. kako organizirati manjši enodnevni dogodek, kot je razstava ali zabava).

PROJEKT VKLJUČUJE:
– Kritje nastanitve in stroškov potovanja do in iz Ljubljane
– Kritje stroškov prehrane in žepnine
– Mentorstvo in certifikat YouthPass

KAKO SE PRIJAVITI:
Pošlji svoj CV in motivacijsko pismo in nam povej, zakaj bi rad_a postal_a prostovoljka_ec pri Društvu Parada ponosa.
Kontakt: evs@ljubljanapride.org ali info@ljubljanapride.org
Prijave so odprte do 15. julija 2020.

Parada ponosa: kako se je vse začelo
2020-06-24 11:00 - 11:30
8. junija [2001] redar lokala Cafe Galerija v ljubljanski Mestni galeriji, ki je v lasti Mestne občine Ljubljana, prepove vstop gejevskima pesnikoma Branetu Mozetiču in Jeanu Paulu Daoustu. Pojasni jima, naj »se že navadimo, da lokal ni več za ‘take’«. Vsak petek odtlej sledi protestno pitje mineralne vode v lokalu – protestniki in protestnice pijejo mineralno vodo kar se da počasi in tako manjšajo dobiček lastniku lokala. […] Obsodbe ne dočakamo, zato se začnejo priprave na Obvoznico mimo nestrpnosti – pohod proti homofobiji. (Povzeto po brošuri Dvajset let gejevskega in lezbičnega gibanja.)
Ob 20. obletnici dogodka spet pijemo radensko v Mestni galeriji. Pijemo jo s ponosom, ko se spominjamo prve parade. Pijemo jo, da obeležimo organizirano akcijo, protest, prek tega pa tudi vse spremembe, ki so nastale zaradi upora in dela LGBTIQ+ aktivistk_ov. Nenazadnje pijemo, ker nismo pozabile_i svoje aktivistične zgodovine in ker vemo, da smo za nekatere še vedno ‘take_i’. Vabimo vas na simbolno ulično akcijo, na kateri se bomo skupaj z Branetom Mozetičem in Suzano Tratnik spomnile_i teh časov, spile_i kozarec radenske ter se pogovorile_i o tem, kako se je vse začelo. Dogodek bo potekal v slovenskem jeziku.

SELEKCIJA I Koncert: Playground Hustle (ZG)
2020-06-20 20:00 - 22:00
Playground Hustle (ZG)
V poletnih mesecih se bo na Mestnem trgu pred Pritličjem odvila šesta sezona serije koncertov na prostem – SELEKCIJA.
Biografija
Žanr: Rap, elektronika, eksperimentalni rap
Producentka Tonota in raperka Megi skupaj ustvarjata glasbo, ki se spogleduje z eksperimentalnim, vendar ima svoje korenine v glasbi, ki je na trenutke blizu vsem.
Njuni nastopi v živo so kombinacija energičnosti in mističnosti. Megi katalizira svojo visokonapetostno energijo s pomočjo rapa, petja in plesa, za katerega zna kar najbolje izkoristiti vsak kotiček na odru, medtem ko Tonotina mističnost in mirnost preprečujeta kaos.
Njuna glasba je vsekakor nekaj novega med domačo sodobno klubsko produkcijo in njun slog absolutno ustreza sodobnim zahodnim klubskim electro/rap trendom. Gre za izredno inovativno smer združevanja elektro glasbe in rapa na način, kot ga na svetovni glasbeni sceni negujejo izvajalke_ci, kot sta Die Antwood in Billie Eilish.
Playground Hustle je nenavaden duet, ki s križanjem omenjenih slogov premika žanrske meje. Pred kratkim je izšel njun novi album Igle v DIY/Bandcamp izdaji. Za snemanje, miks in mastering je zaslužen nepremagljivi Luka Tralić Shot iz skupine Elemental, ki se je pod album podpisal tudi z vokalnim sodelovanjem pri pesmi Igle.
Do zdaj sta izdali tri studijske albume: Pikule (2016), Kolovoz (2017) in Igle (december 2019).
LINKS:
https://playgroundhustle.bandcamp.com/
https://www.facebook.com/playground.hustle/
https://soundcloud.com/playground-hustle
Prvi poletni oder bo zagrela ??????
https://soundcloud.com/playboi-katcha

Poletna muzejska noč: Multimedijska razstava: 20 let parade ponosa v Ljubljani
2020-06-20 19:00 - 21:00 | Desni atrij Mestne hiše Ljubljana
??????, ??.?. ????
?? ??:?? ??? ↦?????? ????? ???????? // ?????? ????
Vabljene_i na pregledno multimedijsko razstavo, ki obeležuje 20 let parade ponosa v Ljubljani. Razstava priča o trdem delu in pomenu ter predstavlja materialno in aktivistično dediščino boja za pravice LGBTIQ+ oseb. Gre za prikaz vseh dosedanjih parad ponosa, umeščenih v družbeno-politični kontekst mesta Ljubljana. Retrospektiva izpostavlja najpomembnejše elemente vsake parade in nosi močno sporočilo boja za pravice LGBTIQ+ oseb oziroma boja za človekove pravice v lokalnem okolju.
Razstavo sestavlja 147 fotografij na 30. panojih, 20 video inštalacij iz reportažnih posnetkov, 20 plakatov, vabil in vse ostalo, kar lahko povezujemo z dogajanjem na devetnajstih ljubljanskih paradah ponosa. Je pregled časa z napovedjo prihodnosti, začenši z 20 Parado ponosa v Ljubljani. Fotografski del razstave sta pripravili in uredili Jasna Klančišar in Maja Ličen, video inštalacijo pa Petra Hrovatin in Rob Noon.
Glavni del multimedijske razstave bo v Desnem atriju Mestne hiše, v Pritličju pa si boste v notranjem prostoru lahko ogledale_i razstavo plakatov, ki prikazujejo grafične podobe parad ponosa od 2001 do 2020.
Fotografije: Nada Žgank, Nika Vidnjevič, Borut Krajnc, Niki Lapkovski, Urša Čuk, Nika Belcijan, Maja Ličen, Rebeka Bernetič, Maša Gojić, Eva Simetinger, Viki Kern, Jasna Klančišar, Jani Klemenčič, Tina Zadnik, Nina Hribernik, Tia Avsec, Nuša Plazovnik, Nika Zbašnik, Marta Torres, Katarina Blažič, Trio adijo, Linn Julian Koletnik, Petra Božnik, Ana Benje, Katja Pildek, Anja Bergoč, Roberto G., arhiv Romana Kuharja, arhiv Mitje Blažiča (arhiv: Legebitra), arhiv Suzane Tratnik (Arhiv: Škuc LL, Škuc Magnus, Roza Klub).
Avtorice_ji video posnetkov: arhiv Društva Parada ponosa, arhiv Legebitra, arhiv Društva DIH. Osebni arhiv: Suzana Tratnik, Mitja Blažič, Simona Jerala, Eva Simetinger, Petra Hrovatin, Valerie Wolf Gang, Tomas Ponsteen, Heli Pekonnen, Nacho Quintana Vergara.
Iz recenzije Maje Ličen:
»Razstava odgovarja na vprašanje »Kaj je parada ponosa?« in koraka od očitnega, znanega, jasnega k ne vedno izpostavljenemu, a hkrati pomembnemu. Skozi 20 let parade ponosa v Ljubljani se je povorka znatno širila, spreminjala svojo energijo, se osredotočala na različna vprašanja in marširala vsako leto z več zastavami. Mladila se je in dozorevala, a ohranjala poljube, nekatere obraze, barve in svoj močan glas.«
Organizator: Društvo Parada ponosa
Produkcija: Jadry Kokot
Več informacij o razstavi ⬇️ https://staging.ljubljanapride.org/2020/event/multimedijska-razstava-20-let-parade-ponosa-v-ljubljani/

Strokovni posvet LGBTIQ+ pravice v Ljubljani
2020-06-18 09:00 - 14:00
Posvet, ki poteka ob praznovanju 20. obletnice parade ponosa v Ljubljani, se bo posvetil pregledu situacije na lokalni ravni in bo vseboval dva dela.
V javni razpravi “Sodelovanje MOL-a z LGBTIQ+skupnostjo” se bomo skupaj s predstavnicami Mestne občine Ljubljana Katarino Gorenc, Simono Topolinjak, Tilko Klančar in Matejo Demšič ter predstavnicami_ki LGBTIQ+ skupnosti dotaknile_i različnih LGBTIQ+ iniciativ, ki so organizirane s strani MOL-a in/ali v partnerstvu z LGBTIQ+ organizacijami, raziskovale_i kakšno je bilo sodelovanje med MOL-om in LGBTIQ+ skupnostjo v zadnjih 20 letih, katere strukture že obstajajo, kaj so trenutni izzivi in kakšna je vizija delovanja za naprej.
V sklopu “Oblikovanje smernic za prihodnost” bomo pregledale_i obstoječe delovanje na posameznem področju, spregovorile_i o izzivih in potrebah ter iskale_i rešitve za naslavljanje le-teh. Delo bo potekalo v obliki 4–5 vzporednih tematskih pogovorov v manjših skupinah. Vsaka skupina se bo osredotočila na eno od ponujenih tem: stanovanjska izključenost LGBTIQ+ mladih, problematika uporabe prostorov, kako lahko programi in iniciative MOLa pomagajo pri nediskriminaciji LGBTIQ+ oseb, izobraževanje in šolstvo ter sociala in podporni mehanizmi. V vsaki skupini bo prisotna oseba, ki bo fasilitirala pogovor, in oseba s strokovnim znanjem o temi. Vsaka skupina bo oblikovala glavne zaključke pogovora, ki jih bo predstavila in na podlagi katerih bodo pripravljene smernice za prihodnost.
Na posvet so vabljene_i članice_i in predstavnice_ki LGBTIQ+ organizacij, MOL-a in drugih organizacij z relevantnih področij. Potrebne so predhodne prijave.
Tekom celotnega dne bo ob posvetu možen ogled razstave “20 let Parade ponosa v Ljubljani” v Desnem atriju Mestne hiše.
Dogodek je sofinanciran s strani Mestne občine Ljubljana.
Dogodek bo potekal v slovenskem jeziku.
Prostor je dostopen za uporabnice_ke invalidskih vozičkov (skozi stavbo Zgodovinskega arhiva Ljubljana, sosednja stavba). Potrebna je predhodna najava, da se pripravi rampa.
Potrebne so predhodne prijave na: https://forms.gle/czAZtUNUYu2NrKSt5

Pride Fundraiser: V živo na spletu z Dubais
2020-06-11 19:00 - 21:00
Ker kaže, da še nekaj časa ne bomo mogle_i z vami plesati ob glasbenih dogodkih v živo, smo se odločile_i, da poskrbimo za glasbeno dogajanje na spletu!
Leta 2015 smo skupaj z Dubais zaplesale_i na paradni zabavi v Monoklu. V četrtek pa si bomo med plesanjem vzele_i čas za pogovor o njenem ustvarjanju, aktivizmu, dogodku, ki ga pripravlja v podporo gibanju Black Lives Matter ter o protestnem povezovanju med skupnostmi. Vabljene_i k ogledu livestreama na Facebooku!
Hkrati bomo naš glasbeni program izkoristile_i za priložnost, da vas prosimo za donacijo. Če podpirate in imate možnost, da nam lahko pomagate pri ohranjanju kvalitetnih vsebin na paradi in Festivalu Parada ponosa za LGBTIQ+ skupnost, svojo podporo izkažete lahko preko
PayPal računa ✅http://www.ljubljanapride.org/podpri-nas/
ali
preko nakazila TRR ✅http://www.ljubljanapride.org/podpri-nas/
Več o Dubais:
Dubais (Nadia Buyse) je nenehno spreminjajoči se konceptualni bend. Nadia pravi: “Tako se odzovem, še posebej kot temnopolta ženska, na sodelovanje v panogi, kjer se moraš zavezati k določenemu “zvoku” ali “sliki”, da ustvariš izdelek, ki ga publicist_ka enostavno prebavi in zapakira in proda.” Nadia je pevka in multi instrumentalistka, ki je na različne načine sodelovala v več kot 37 zasedbah ter z mnogimi glasbenicami_ki … toda naštevanje imen je dolgočasno.
Čeprav DUBAIS deluje kot bend, je dejansko orodje za konceptualno delo in kulturni aktivizem, v katerem Nadia uporablja stereotipe pop glasbe za preučevanje diasporskih migracij, neoliberalne distopije, čustvenih blokad, potrošniške tehnologije, hibridne identitete, intersekcionalnega feminizma in transnacionalne skupnosti. DUBAIS izdaja glasbo, objavlja besedila, izvaja delavnice, predava, razstavlja in nastopa v različnih mednarodnih prostorih in krajih.
Se vidimo v četrtek, 11. junija ob 19:00h v živo na spletu!

17. večer LGBT proze in poezije
2020-06-10 20:00 - 22:30
10. junij, 20:00-22:30, ŠKUC, Stari trg 21
Društvo ŠKUC že 17. leto organizira skupinski LGBT literarni dogodek, na katerem svojo poezijo in prozo predstavljajo že uveljavljene_i in novejše_i avtorice_ji. Mnoge_i med njimi so že izdale_i svoja dela tako pri Škučevih zbirkah Lambda in Vizibilija kakor pri drugih založbah, nekatere_i so se kalile_i tudi na delavnicah LGBT pisave, ki jih občasno organizira Društvo Škuc. Da je sodobna slovenska LGBT pisava vsako leto pestrejša, hkrati pa prodorna in kritična, se bomo gotovo prepričale_i tudi letos.
Dogodek vodi pisateljica Suzana Tratnik.
Dogodek poteka v okviru obeležitve 20 let Parade ponosa v Sloveniji.
Prireditev podpira Javna agencija za knjigo Republike Slovenije.

Multimedijska razstava: 20 let Parade ponosa v Ljubljani
2020-06-05 18:00 - 2020-06-21 22:00 | Desni atrij Mestne hiše Ljubljana
Vabljene_i na ogled pregledne multimedijske razstave, ki obeležuje 20 let parade ponosa v Ljubljani in priča o trdem delu in pomenu ter predstavlja materialno in aktivistično dediščino boja za pravice LGBTIQ+ oseb. Retrospektiva izpostavlja najpomembnejše elemente vsake parade in nosi močno sporočilo boja za pravice LGBTIQ+ oseb oziroma boja za človekove pravice v lokalnem okolju.

Ljubljanski pohod za strpnost oz. proti nestrpnosti je dejanje opozorila na neenakost. Je boj, ki sprašuje državo, če pozna svoj dolg, je boj s sovraštvom, LGBTIQ+ fobijami, politiko, socialo in zdravstvom. Pohod proti homofobiji se je skozi leta poganjal z izvorno istimi, a hkrati spremenljivimi zahtevami. Postal je pohod proti fobijam vseh znotraj LGBTIQ+. Če se te stikajo v izenačitvi pravic, se iz leta v leto ponovno sprašujemo čigavih in katerih. Ni pa samo boj proti fobiji in zahteva za enakost, je tudi močno opozorilo na lasten obstoj. Je pohod ponosa, sprejemanja samega sebe in pa tudi različnih od sebe. Opozorilo, da je molk nevaren, smrtonosen, oklepajoč. Je torej nasprotje v večkrat prisiljen molk, skrivanje, tlačenje. Je prostor, ki odpira prostor za različnost, ki še vedno ni samoumevna. Prostor za izraz. Prostor za rajanje, poljube, prijateljstva. Občutenje pripadnosti skupnosti in neosamljenosti. Parada ponosa je odziv. Vsako leto drug, a prepleten z mavrično nitjo.

Razstavo sestavlja 147 fotografij na 30. panojih, 20 video inštalacij iz reportažnih posnetkov, 20 plakatov, vabila in vse ostalo, kar lahko povezujemo z dogajanjem na devetnajstih ljubljanskih paradah ponosa. Je pregled časa z napovedjo prihodnosti, začenši z 20. Parado ponosa v Ljubljani.
Video inštalacije, ki sta jih pripravila Petra Hrovatin in Rob Noob, prikazujejo različne utrinke povork od prve parade leta 2001 do danes, in sicer preko več istočasno postavljenih televizijskih zaslonov v razgibano kompozicijo, ki prikazuje čas razvoja in borbe za enakovreden vstop in obravnavo v javni, socialni in politični prostor – in v reprezentativni vstop na ulico, ki je danes na več načinov znova še kako pomembna!

Fotografski del razstave, ki sta jo pripravili ter uredili Jasna Klančišar in Maja Ličen, skozi 30 panojev izpostavlja izbor 147 fotografij različnih avtoric_jev. Vsak pano govori svojo zgodbo parade ponosa, združuje bližnjo in daljno preteklost in vseh 19 ljubljanskih parad ponosa sklene v eno. Ti dve desetletji, ujeti v fotografski objektiv, beležimo s pogledom dokumentarne fotografije, ki kreativno, politično in umetniško vidi parado na svojevrsten način. Fotografije so skozi leta parado beležile, arhivirale in dokumentirale, hkrati pa jo prikazovale na specifične načine in ujele tisto, kar praznovanje parade sploh dela edinstveno – ponosno.

Parada ponosa je skozi razstavo politika – so zahteve po enakosti; je praznovanje ponosa – korakanje skozi mesto z vzdignjeno glavo, sprejemajoč se v vsej svoji biti; je zavzemanje prostora – fizično zavzemanje mestnih ulic in simbolno boj za prostor v družbi; je praznovanje povezanosti, skupnosti, bratstva_sestrstva; so poljubi – beleženje ljubezni in prijateljstva v vsej svoji veličini; je podpora – bližnjih, znanih in neznanih, estradnic_kov, političark_kov, nevladnic_kov itd.; so barve zastav, simboli LGBTIQ+ skupnosti; so mimoidoči, ki v svojem svetu komaj zaznavajo dogajanje »čez cesto«, so raditelji_ce in policistke_i. Vse to in še več je parada ponosa, so parade, ki en dan v letu zavzamejo ljubljanske ulice in vsak košček sestavljanke razstave govori njihovo zgodbo, predvsem skozi reportažne oči. Medija predstavitve pa sta hkrati različen uvid v dogajanje.

Pričujoča razstava se teme parade torej loteva multimedijsko. Skozi dva sestrska medija – fotografijo in film – ter arhivski material – letake, vabila, plakate, … vsake parade ponosa posebej. Je pregledna, a hkrati odprta, jasna, a vendarle zbadljiva, obširna, vendar izpostavljajoča. Odgovarja nam na vprašanje Kaj je parada ponosa? in koraka od očitnega, znanega, jasnega, k ne vedno izpostavljenemu, a hkrati pomembnemu. Skozi 20 let parade ponosa v Ljubljani se je njena povorka znatno širila, spreminjala svojo energijo, bila skoncentrirana na različna vprašanja in maširala z vsako leto več zastavami. Mladila se je in dozorevala, a ohranjala poljube, nekatere obraze, barve in svoj močan glas. »Poročila« je prvi lezbični par in »registrirala« geja v fičotu in jugotu. Njena sporočila, vabila, slogani so vsakokrat izpostavile odziv na družbeno dogajanje. Slednje pa je za parado predstavljalo stalni pogon.

Razstava je na ogled 5.–21. junija, in sicer v Desnem atriju Mestne hiše v Ljubljani (glavni del razstave) in Pritličju (plakati vseh 20 parad ponosa).

Organizator razstave: Društvo Parada ponosa
Produkcija razstave: Jadry Kokot
Kuratorki fotografskega dela razstave in priprava fotografskih panojev: Jasna Klančišar in Maja Ličen
Fotografije: Nada Žgank, Nika Vidnjevič, Borut Krajnc, Niki Lapkovski, Urša Čuk, Nika Belcijan, Maja Ličen, Rebeka Bernetič, Maša Gojić, Eva Simetinger, Viki Kern, Jasna Klančišar, Jani Klemenčič, Tina Zadnik, Nina Hribernik, Tia Avsec, Nuša Plazovnik, Nika Zbašnik, Marta Torres, Katarina Blažič, Trio adijo, Linn Julian Koletnik, Petra Božnik, Ana Benje, Katja Pildek, Anja Bergoč, Roberto G., arhiv Romana Kuharja, arhiv Suzane Tratnik (oz. arhiv: Škuc LL, Škuc Magnus, Roza klub)
Video inštalacija, priprava in urejanje video posnetkov: Petra Hrovatin, Rob Noon
Video posnetki: arhiv Društva Parada ponosa, arhiv Društva Legebitra, arhiv Društva DIH, arhiv Studia City. Osebni arhivi: Suzana Tratnik, Mitja Blažič, Simona Jerala, Eva Simetinger, Petra Hrovatin, Valerie Wolf Gang, Tomas Ponsteen, Heli Pekonnen, Nacho Quintana Vergara, Marta Torres

Spremno besedilo: Maja Ličen
Posebne zahvale: Mitja Blažič, Eva Gračanin, Legebitra, Roman Kuhar, Suzana Tratnik, Barbara Rajgelj, Petra Salaj, Tadeja Pirih, Borut Krajnc, Škuc Magnus, Škuc LL, Roza klub, MSUM, Moderna galerija in galerija Alkatraz, Aljaž Blatnik, Katja Štefanec, Hana Gärtner, Mateja Morić, Lovro Centrih, Simon Maljevac, Iztok Majhenič, Vasko Simić

Hvala tudi vsem ostalim, ki ste nam pomagale_i obuditi spomine na 20 let ponosa.

https://staging.ljubljanapride.org/wp-content/uploads/2020/06/TEASER_RAZSTAVA_FINAL-1.mp4

Pride Fundraiser: V živo na spletu z July Jones
2020-05-28 19:00 - 20:00 | LIVE ONLINE
Vabljene_i na prvi paradni spletno-glasbeni Pride Fundraiser dogodek z July Jones! ???
Ker kaže, da še nekaj časa ne bomo mogle_i z vami plesati ob glasbenih dogodkih v živo, smo se odločile_i, da poskrbimo za glasbeno dogajanje na spletu!
Bliža se paradni mesec, ki ga želimo obeležiti ob pomoči glasbenic_kov, ki so že sodelovale_i na Festivalu Parada ponosa. July Jones je leta 2018 na našem odru prevzela publiko z njeno živahnostjo in zato smo vesele_i ponovnega srečanja in obujanja spominov z njo. Poleg tega pa bo za nas pripravila še posebno presenečenje v obliki dveh kvir glasbenih gostij, s katerima trenutno sodeluje. Obljubljamo divje užitke in pomembne debate!
Hkrati bomo naš glasbeni program izkoristile_i za priložnost, da vas prosimo za donacijo. Če podpirate in imate možnost, da nam lahko pomagate pri ohranjanju kvalitetnih vsebin na paradi in Festivalu Parada ponosa za LGBTIQ+ skupnost, svojo podporo izkažete lahko preko
PayPal računa ✅shorturl.at/auRUX
ali
preko nakazila TRR ✅https://staging.ljubljanapride.org/podpri-nas/
Se vidimo v četrtek, 28. maja ob 19:00h v živo na spletu!
July Jones, ki živi v Londonu, prihaja pa iz Ljubljane, je bila od 14. leta naprej na divjem ustvarjalnem potovanju, saj je pri 14 letih podpisala prvo pogodbo z založbo. Kot prava gen-z zvezda je postala slavna po eksplozivnem uspehu na YouTubu, saj je sodelovala pri BTS, Sigala, JYYE in 1991. July Jones zdaj utira svojo pot in utira pot novemu valu več žanrskih mladih umetnic_kov. Strastno uporablja njene platforme za teme, povezane z LGBTQI+ in duševnim zdravjem.

Protest v karanteni 4.del
2020-05-26 18:00 - 19:00 | LIVE ONLINE
Tudi dogodki Parada povezuje so te dni v mirovanju. Vseeno si prizadevamo ostati aktivne_i in še naprej pripravljati vsebine za vas, skupaj z vami.
Leto 2019 je bilo leto protestov. Porast uličnih akcij po svetu je bil tako velik, da so ga poimenovali Globalni val protestov 2019. Potem pa je virus močno omejil eno izmed ključnih značilnosti uličnih protestov- javno zbiranje. Naša resničnost se je v roku nekaj dni spremenila (trenutno) vse kaže, da bosta socialno distanciranje in omejitev javnega zbiranja del našega novega vsakdana. Omejevanje je imelo velik vpliv na mobilizacijo ljudi, vendar jih ni ustavilo. Prilagodile_i smo se in na dnevni ravni iščemo nove načine nenasilnega in varnega protestiranja. Skupni imenovalec vseh je kreativnost in solidarnost in če iščemo primere samo v Sloveniji, lahko vidimo internetne podporne skupine (s skoraj 60.000 članic_ov!), proteste s kolesi, petje z balkona in kolektivne akcije zbiranja sredstev. Raziščimo skupaj, kako ljudje protestiramo pri nas in po svetu ter najdimo načine, da bodo naši glasovi slišani v prihodnosti.
Zadnji izmed rednih dogodkov Parada povezuje pred poletnim mirovanjem bo potekal v angleščini. Bliža se Paradni mesec in tudi povorke ponosa so občutile velike posledice zaradi omejitev gibanja. Na v živo predvajanem Zoom pogovoru se bomo povezale_i LGBTIQ+ aktivistke_i iz različnih držav ter primerjale, kako nameravamo obeležiti Paradni mesec. Poleg informacij, kako bomo obeležile_i junij v Sloveniji, boste tako lahko izvedele_i tudi, kaj se dogaja v nekaterih drugih državah ali mestih. Vabimo vas k ogledu dogodka ter k vabljenju potencialnih aktivistk_ov, ki bi sodelovale_i pri pogovoru!
?️ S ‘Parada povezuje’ si prizadevamo povezati lokalne LGBTIQ+ mlade, aktivistke_e in vse, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu.
Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.

Poziv za slovenske in mednarodne prostovoljke_ce
2020-05-22 18:00 - 2020-06-20 18:00 | Društvo Parada ponosa, Dunajska cesta 10, Ljubljana
Iščemo prostovoljke_ce!
Razpis – Evropska solidarnostna enota
Trajanje: 22. maj – 20. junij 2020
Lokacija: Ljubljana, Slovenija
Namenjeno: LGBTIQ+ osebam (18–30 let, prebivalkam_cem EU) z velikim zanimanjem za LGBTIQ+ organizacije, teme in politiko.
Opis: Prostovoljke_ci bodo vključene_i v program Festivala Parada ponosa, ki ga organizira Društvo Parada ponosa v Ljubljani. Istočasno bodo vključene_i tudi v vodstveno ekipo, tako da bodo lahko iz prve roke doživele_i in sodelovale_i pri organizaciji tako festivala kakor tudi samega paradnega dne.
Si družabna_en, tekoče govoriš angleško, uživaš v ekipnem delu in se ne bojiš stopiti iz svoje cone udobja? Potem se nam pridruži.
Tipične naloge prostovoljke_ca vključujejo:

Tehnična in logistična podpora med in po vsakem dogodku
Administrativna podpora in komunikacija s partnerji
Komunikacija na družabnih omrežij
Promocija festivalskih dogodkov in pomoč pri zbiranju sredstev
Izdelava promocijskih materialov
Izdelovanje transparentov in podpora pri vizualni postavitvi Parade ponosa
Foto in video snemanje

Prostovoljke_ci bodo pridobile_i kompetence s področja:

Skupinskega dela
Dela v medkulturnem okolju
Komunikacijske, tehnične in logistične kompetence
Spoznavanja upravljanja projektov (npr. Kako organizirati manjše enodnevne dogodke kot so razstave, delavnice in zabave)

Projekt vključuje:

Kritje potnih stroškov in nastanitve
Kritje stroškov hrane in žepnine
Mentorstvo in potrdilo Youthpass

Kako se prijaviš?
Pošlji nam svoj življenjepis in motivacijsko pismo (v angleščini) na evs@ljubljanapride.org
Rok prijave do 15. aprila 2020

Protest v karanteni 3. del
2020-05-19 18:00 - 20:00
Tudi dogodki Parada povezuje so te dni v mirovanju. Vseeno si prizadevamo ostati aktivne_i in še naprej pripravljati vsebine za vas, skupaj z vami.
Leto 2019 je bilo leto protestov. Porast uličnih akcij po svetu je bil tako velik, da so ga poimenovali Globalni val protestov 2019. Potem pa je virus močno omejil eno izmed ključnih značilnosti uličnih protestov- javno zbiranje. Naša resničnost se je v roku nekaj dni spremenila (trenutno) vse kaže, da bosta socialno distanciranje in omejitev javnega zbiranja del našega novega vsakdana. Omejevanje je imelo velik vpliv na mobilizacijo ljudi, vendar jih ni ustavilo. Prilagodile_i smo se in na dnevni ravni iščemo nove načine nenasilnega in varnega protestiranja. Skupni imenovalec vseh je kreativnost in solidarnost in če iščemo primere samo v Sloveniji, lahko vidimo internetne podporne skupine (s skoraj 60.000 članic_ov!), proteste s kolesi, petje z balkona in kolektivne akcije zbiranja sredstev. Raziščimo skupaj, kako ljudje protestiramo pri nas in po svetu ter najdimo načine, da bodo naši glasovi slišani v prihodnosti.
Ta torek vas v luči nedeljskega IDAHOBIT-a 2020 vabimo, da se pridružite Zoomu in spregovorite o svojih izkušnjah s karanteno. Ker je prepoznavnost naše skupnosti oslabljena, imamo mnogi močno potrebo po tem, da se ponovno povežemo, vidimo in da izvemo, kaj se dogaja v skupnosti. Razumemo tudi, da lahko karantena omeji vaše načine komuniciranja – če nimaš dovolj zasebnosti, da bi ti bilo dovolj udobno govoriti o svojih izkušnjah, si še vedno dobrodošla_el, da se sam pridružiš klicu in prisluhneš ostalim. Lahko napiš svoj prispevek in ga pošlješ, lahko celo pišeš v Zoom klepetalnico ali se samo pridružiš, nasmehneš in pomahaš!
?️ S ‘Parada povezuje’ si prizadevamo povezati lokalne LGBTIQ+ mlade, aktivistke_e in vse, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu.
Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.

IDAHOBIT: Mednarodni dan boja proti LGBTIQ+ fobiji
2020-05-17 - 2020-05-19
Letošnji IDAHOBIT (Mednarodni dan boja proti homo-, bi-, inter-, transfobiji), eden izmed najbolj pomembnih dogodkov LGBTIQ+ skupnosti, poteka s sloganom “Prekini tišino”.
Ta slogan prihaja v nenavadnem času polnem negotovosti: COVID-19 je privedel do dejstva, da je bilo veliko parad in drugih LGBTIQ+ festivalov in dogodkov odpovedanih ali prestavljenih, kar je posledično povzročilo oslabitev občutka skupnosti, prepoznavnosti in vidnosti LGBTIQ+ skupnosti.
Zato je bolj kot kdajkoli prej pomembno, da se angažiramo, mobiliziramo, pokažemo, da smo tu, da obstajamo in da so naša življenja pomembna in da ne bomo prenašale_i tišine! Ali kot je navedeno v letošnji izjavi: “Ko se bomo zbrale_i na ta svetovni dan, bo naš “hrup” tako glasen, da bodo vse naše LGBTIQ+ sestre in bratje po vsem svetu, ki v tem trenutku nimajo glasu, slišale_i zvok upanja in solidarnosti. ”
Ker nam COVID-19 otežuje zavzemanje ulic, nekateri na ulicah izrazito predstavljajo svoje politično mnenje s pomočjo ulične umetnosti in grafitov. Zato smo za vas pripravile_i (prihajajoči) video o tem – poglejte kako se z njimi prebija tišina! Video bo objavljen v nedeljo.
Pokaži svojo podporo:
▪️ Spremeni svoj okvir na facebook profilni sliki – okvirje najdeš tukaj:
OKVIR IDAHOBIT_Megafon1
OKVIR IDAHOBIT Megafon2
OKVIR IDAHOBIT Črne barve
OKVIR IDAHOBIT Bele barve
▪️ Dodaj svojo izjavo v dogodek → Mednarodni dan boja proti lgbtiq+ fobiji
?Zakaj prekinjaš tišino? ?Za kaj se boriš?
▪️ Pridruži se nam na dogodku Parada povezuje v torek, 19. maja, kjer bomo govorile_i o svojih izkušnjah, mislih in željah, vezanih na LGBTIQ+ skupnost v obdobju po karanteni. Več info o dogodku TUKAJ

Protest v karanteni 2. del: Digitalni dan Zemlje
2020-05-12 18:00 - 19:30
Parada povezuje: Protest v karanteni 2. del: Digitalni dan Zemlje – Kako se je okoljevarstveno gibanje preselilo na splet
PREKO SPLETA
Tudi dogodki Parada povezuje so te dni v mirovanju. Vseeno si prizadevamo ostati aktivne_i in še naprej pripravljati vsebine za vas, skupaj z vami.
Leto 2019 je bilo leto protestov. Porast uličnih akcij po svetu je bil tako velik, da so ga poimenovali Globalni val protestov 2019. Potem pa je virus močno omejil eno izmed ključnih značilnosti uličnih protestov- javno zbiranje. Naša resničnost se je v roku nekaj dni spremenila (trenutno) vse kaže, da bosta socialno distanciranje in omejitev javnega zbiranja del našega novega vsakdana. Omejevanje je imelo velik vpliv na mobilizacijo ljudi, vendar jih ni ustavilo. Prilagodile_i smo se in na dnevni ravni iščemo nove načine nenasilnega in varnega protestiranja. Skupni imenovalec vseh je kreativnost in solidarnost in če iščemo primere samo v Sloveniji, lahko vidimo internetne podporne skupine (s skoraj 60.000 članic_ov!), proteste s kolesi, petje z balkona in kolektivne akcije zbiranja sredstev. Raziščimo skupaj, kako ljudje protestiramo pri nas in po svetu ter najdimo načine, da bodo naši glasovi slišani v prihodnosti.
V torek, 12.5., bomo skupaj raziskale_i, kaj se je zgodilo z okoljevarstvenim gibanjem, ki je bilo v letu 2019 skupaj z mnogimi drugimi v polnem zagonu. Letos smo Dan Zemlje obeležile_i digitalno, dogajale so se različne kampanje. Študiji primera bo sledil pogovor o naših izkušnjah z “digitalitzacijo aktivizma”.
?️ S ‘Parada povezuje’ si prizadevamo povezati lokalne LGBTIQ+ mlade, aktivistke_e in vse, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu.
Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.

Protest v karanteni
2020-05-05 18:00 - 2020-05-26 19:00
Tudi dogodki Parada povezuje so te dni v mirovanju. Vseeno si prizadevamo ostati aktivne_i in še naprej pripravljati vsebine za vas, skupaj z vami.
Leto 2019 je bilo leto protestov. Porast uličnih akcij po svetu je bil tako velik, da so ga poimenovali Globalni val protestov 2019. Potem pa je virus močno omejil eno izmed ključnih značilnosti uličnih protestov- javno zbiranje. Naša resničnost se je v roku nekaj dni spremenila (trenutno) vse kaže, da bosta socialno distanciranje in omejitev javnega zbiranja del našega novega vsakdana. Omejevanje je imelo velik vpliv na mobilizacijo ljudi, vendar jih ni ustavilo. Prilagodile_i smo se in na dnevni ravni iščemo nove načine nenasilnega in varnega protestiranja. Skupni imenovalec vseh je kreativnost in solidarnost in če iščemo primere samo v Sloveniji, lahko vidimo internetne podporne skupine (s skoraj 60.000 članic_ov!), proteste s kolesi, petje z balkona in kolektivne akcije zbiranja sredstev. Raziščimo skupaj, kako ljudje protestiramo pri nas in po svetu ter najdimo načine, da bodo naši glasovi slišani v prihodnosti.
V torek, 5. maja, vas vabimo na spletno druženje, kjer bomo naslovile_i nekaj skupnih vzrokov in lastnosti protestov, ki se v tem trenutku dogajajo po svetu. Nato bomo še v praksi preizkusile_i metodo alternativne naracije in skupaj ustvarile_i facebook okvirje za profilno sliko.
?️ S ‘Parada povezuje’ si prizadevamo povezati lokalne LGBTIQ+ mlade, aktivistke_e in vse, ki jih zanima politična plat parad ponosa in boji za človekove pravice LGBTIQ+ oseb v Sloveniji in po svetu.
Zavedamo se, da je to, da se pojavimo kot LGBTIQ+ osebe na ulici, samo po sebi politično dejanje. In vemo, da to ni enostavno – zato želimo ustvarjati varen(varnejši) prostor za vse LGBTIQ+ osebe in prostor opolnomočenja.

Iščemo vodjo tehnične ekipe
2020-04-20 | Društvo Parada ponosa, Dunajska cesta 10, Ljubljana
?Društvo Parada ponosa išče vodjo tehnične postavitve! ?
V našo ekipo si želimo vključiti motivirano osebo, ki bo pri letošnjem Festivalu Parada ponosa podpirala tehnično izvedbo dogodkov ter se izurila na tem področju z željo, da v prihodnosti sama prevzame tehnični del pri organizaciji dogodkov Društva.
To vključuje tehnično postavitev in multimedijsko podporo pri različnih dogodkih (ozvočenje in oblikovanje zvoka, odrska osvetlitev, video projekcija, snemanje, prenos dogodkov v živo prek spletnih platform).
Profil osebe:
?si del LGBTIQ+ skupnosti ali zaveznica_k,
?imaš predhodne izkušnje s tehnično postavitvijo ali močan interes izučiti se na tem področju,
?z Društvom si pripravljen_a sodelovati dalj časa.
Kaj ti ponujamo:
?usposabljanje v obliki prostovoljskega dela,
?koordinacijsko podporo in mentorstvo izkušene osebe s področja dela,
?simbolično nagrado.
Če si se našla_el v opisu, te vabimo k prijavi. Po zaključenih prijavah bomo organizirale_i sestanek, na katerem se bomo bolje spoznale_i, pogovorile_i o pričakovanjih in potrebah ter dogovorile_i za nadaljnje korake.
Prostovoljsko delo bo potekalo v juniju 2020 v Ljubljani, oziroma v času Festivala Parada ponosa (5. – 13. 6. 2020) ter naprej po dogovoru. V primeru, da bo Festival prestavljen na kasnejši termin pa najverjetneje v septembru 2020.
PRIJAVI SE TUKAJ
Prijave zbiramo do 20. 04. 2020
Za dodatna vprašanja nas kontaktiraj na info@ljubljanapride.org.
___________________________

Iščemo koordinatorko_ja povorke in rediteljstva
2020-04-20 | Društvo Parada ponosa, Dunajska cesta 10, Ljubljana
?Društvo Parada ponosa išče koordinatorko_ja povorke in rediteljstva! ?
V našo ekipo si želimo vključiti motivirano osebo, ki bo pri letošnjem Festivalu Parada ponosa podpirala koordinacijo parade ter se izurila na tem področju z željo, da v prihodnosti sama prevzame koordinacijo.
Delo vključuje koordinacijo povorke (rediteljska služba, usklajevanje dela z varnostno službo in policijo, komunikacija z reševalno službo), nadzor pred začetkom povorke (podpora tehnični ekipi), skrb za nemoten potek povorke (pravočasen začetek, zapora cest z reditelji), ter pregled nad celotnim dogajanjem do zaključka paradnega dne.
Profil osebe:
?si del LGBTIQ+ skupnosti ali zaveznica_k
?imaš predhodne izkušnje z vodenjem in organiziranjem skupine ljudi ali močan interes izučiti se na tem področju
?si z Društvom pripravljen_a sodelovati dalj časa
Kaj ponujamo:
?usposabljanje v obliki prostovoljskega dela
?koordinacijsko podporo in mentorstvo izkušene osebe na področju dela
?simbolično nagrado
Če si se našla_el v opisu, te vabimo k prijavi. Po zaključenih prijavah bomo organizirale_i sestanek, na katerem se bomo bolje spoznale_i, pogovorile_i o pričakovanjih in potrebah ter dogovorile_i za nadaljnje korake.
Prostovoljsko delo bo potekalo v juniju 2020 v Ljubljani, v času Festivala Parada ponosa (5. – 13. 6. 2020) ter naprej po dogovoru. V primeru, da bo Festival prestavljen na kasnejši termin, pa najverjetneje v septembru 2020.
PRIJAVI SE TUKAJ!
Prijave zbiramo do 20. 4. 2020.
Za dodatna vprašanja nas lahko kontaktiraš na info@ljubljanapride.org.
_________________________
